3 bloaz zo e oa serr ar Chastell abalamour dal labourioù adkempenn a oa bet kroget ganto 15 vloaz zo zoken. Dan 9 a viz Chwevrer e vo digoret dan dud en-dro : 500.000 gweladenner a zo gortozet bep bloaz. Re wir eo ez eo bamus ar mod maz eo bet graet an traoù. Brav e vo dan holl gwelet ar mogerioù-kreñv  sklêrijennet e-pad an noz da skouer. Porzh ar chastell a zo ur voem ivez hag ur gwir lech tremen e vo dan dud adalek bremañ rak digoust e vo an treuziñ anezhañ. Muioch a anken a oa gant tud ar vro diwar-benn ar pezh a oa da vezañ graet e Mirdi Naoned a zo bet staliet e diabarzh ar chastell. Ret eo anzav e oa skubet pep roud eus istor Breizh er raktresoù kentañ... E gwirionez neo ket fall an disoch. Pa vo graet e dro gant Yann weladenner e vo gouiziekoch un tamm mat (dreist-holl an Naonediz nevez :  10% anezho zo erru en 10 vloaz diwezhañ). Neo ket dister plas ar brezhoneg er savadur-mañ a dle bezañ an hini pennañ evit touristerezh Naoned hervez ar re zo e penn an ti-kêr. 6 yezh a zo evit gweladenniñ ar chastell hag ar mirdi : galleg, saozneg, spagnoleg, alamaneg, italianeg ha brezhoneg neuze. Rak se e chelloch lenn en ho yezh an holl blakennoù glad a zo a-hed ar chastell ha lenn ar follenn bleg-displeg a zo roet e degemer ar mirdi. Dibaroch zo memes tra : an tokarnioù evit gweladenniñ 32 sal ar  mirdi a ya en-dro e brezhoneg. Un destenn glok (25.000 ger !) bet troet gant Ofis ar Brezhoneg hag enrollet gant komedianed Dizale : ur skouer evit savadurioù sevenadurel hag istorel all a zo er peurrest eus Breizh. Siwazh, neus nemet un hanter eus ar yezhoù a zo bet dalchet evit panellerezh diabarzh ar mirdi (roud ebet eus ar brezhoneg neuze). Dreist-holl, neus nemet hor yezh a zo bet skarzhet eus ar bonnoù liesvedia a gaver hed-a-hed salioù ar mirdi. Un dibab ideologel na cheller nemet bezañ dipitet  gantañ.